stanford-oval/wikipedia huggingface dataset:
พญามังราย
การขึ้นเป็นกษัตริย์ > การตีหริภุญไชย

พญามังรายมีพระราชประสงค์จะได้เมืองหริภุญไชย (ในจังหวัดลำพูนปัจจุบัน) เพราะเป็นเมืองมั่งคั่ง เป็นศูนย์การค้าระหว่างประเทศ ธรรมชาติอุดมสมบูรณ์ ทั้งยังมีทางน้ำติดต่อถึงเมืองละโว้และเมืองอโยธยาด้วย ทรงวางแผนให้ข้าหลวงคนหนึ่งชื่อ อ้ายฟ้า เข้าไปเป็นไส้ศึกในเมืองหริภุญไชย ขณะนั้น พญาญี่บาครองเมืองหริภุญไชย อ้ายฟ้าทำให้ชาวหริภุญไชยไม่พอใจพญาญี่บา โดยเกณฑ์ไปขุดเหมืองในฤดูร้อนเพื่อถ่ายแม่น้ำปิงมาสู่แม่น้ำกวงเป็นระยะทาง 36 กิโลเมตร ปัจจุบัน เหมืองดังกล่าวยังมีอยู่และยังใช้การได้ นอกจากนี้ อ้ายฟ้ายังให้ตัดไม้ซุงลากผ่านที่นาของชาวบ้านในฤดูทำนา ทำให้ข้าวเสียหาย โดยอ้ายฟ้าแจ้งว่า พญาญี่บาจะทรงสร้างพระราชวังใหม่ อ้ายฟ้าบ่อนทำลายเมืองหริภุญไชยอยู่นานเกือบ 7 ปี เป็นเหตุให้ชาวหริภุญไชยเอาใจออกหากพญาญี่บา เมื่อพญามังรายทรงนำกองทัพมาล้อม จึงทรงได้เมืองไปโดยง่ายใน พ.ศ. 1824 แต่ชินกาลมาลีปกรณ์ว่าเป็น พ.ศ. 1835
การขึ้นเป็นกษัตริย์ > การสร้างเชียงใหม่

เมื่อพญามังรายทรงได้เมืองหริภุญไชยแล้ว ขุนคราม พระราชบุตรพระองค์ที่ 2 ของพญามังราย ก็ตีนครเขลางค์ (ในจังหวัดลำปางปัจจุบัน) ได้ใน พ.ศ. 1839 ในปีนั้นเอง พญามังรายทรงสร้างเมืองเชียงใหม่ขึ้น พระราชทานนามว่า "นพบุรีศรีนครพิงค์เชียงใหม่"
อาณาเขตของพญามังรายนั้น ปรากฏว่า ทางเหนือถึงเชียงรุ่งและเชียงตุง ทางตะวันออกถึงแม่น้ำโขง แต่ไม่รวมเมืองพะเยา, เมืองน่าน, และเมืองแพร่ ทางใต้ถึงนครเขลางค์ และทางตะวันตกถึงอาณาจักรพุกาม (พม่าและมอญ)
การขึ้นเป็นกษัตริย์ > การตีพุกาม

พงศาวดารโยนก ของพระยาประชากิจกรจักร์ (แช่ม บุนนาค) ว่า ใน พ.ศ. 1833 อาณาจักรพุกามขอเป็นเมืองขึ้นของพระองค์ พญามังรายจึงเสด็จไปเยือนพุกาม และเมื่อนิวัติ ก็ทรงนำช่างฆ้อง ช่างหล่อ ช่างเหล็ก และช่างฝีมืออื่น ๆ กลับมาด้วย แล้วก็โปรดให้ช่างทองไปประจำที่เมืองเชียงตุง แต่เรื่องดังกล่าวไม่ปรากฏในชินกาลมาลีปกรณ์ และประเสริฐ ณ นคร เห็นว่า ถ้าเกิดขึ้นจริง ควรเป็น พ.ศ. 1843 มากกว่า พ.ศ. 1833 เพราะมอญอยู่ในอาณัติของพ่อขุนรามคำแหงกรุงสุโขทัยซึ่งสวรรคตเมื่อ พ.ศ. 1841 มอญจะแยกตัวไปขึ้นเมืองใหม่ได้ก็ควรหลัง พ.ศ. 1841
นอกจากนี้ บันทึกของจีนและไทลื้อระบุว่า พญามังรายทรงเคยยกรี้พลไปตีเมืองเชียงรุ่งและอาณาจักรพุกามบางส่วนใน พ.ศ. 1840 และสิบสองพันนาใน พ.ศ. 1844 ทั้งกล่าวว่า จีนเคยยกลงมาตีอาณาจักรล้านนาแต่พ่ายแพ้กลับไปด้วย
ความสัมพันธ์ระหว่างประเทศ > ความสัมพันธ์กับพะเยาและสุโขทัย

พญามังรายทรงมีสัมพันธไมตรีกับพญางำเมือง พระมหากษัตริย์แห่งเมืองพะเยา (ในจังหวัดพะเยาปัจจุบัน) และพ่อขุนรามคำแหง พระมหากษัตริย์แห่งกรุงสุโขทัย ทั้ง 3 พระองค์เป็นศิษย์สำนักเดียวกันที่เมืองละโว้ และเป็นพระสหายร่วมสาบานกันด้วย
อนึ่ง เมื่อพญามังรายจะทรงสถาปนาเมืองเชียงใหม่นั้น ทรงปรึกษากับพระสหายทั้ง 2 พ่อขุนรามคำแหงทรงแนะนำว่า ควรลดขนาดเมืองลงครึ่งหนึ่งจากเดิมที่วางผังให้ยาวด้านละ 2,000 วา เพราะเมื่อเกิดศึกสงครามในอนาคต ผู้คนที่ไม่มากพอจะไม่อาจรักษาบ้านเมืองที่กว้างใหญ่เกินไปได้ ซึ่งพญามังรายทรงเห็นชอบด้วย
พระราชไมตรีระหว่างพระมหากษัตริย์ทั้ง 3 พระองค์ ทำให้แต่ละพระองค์ทรงสามารถขยายดินแดนไปได้อย่างไม่ต้องทรงพะวงหน้าพะวงหลัง
ความสัมพันธ์ระหว่างประเทศ > ความสัมพันธ์กับเชียงตุง

เอกสารจากรัฐฉานชื่อ พับหนังสือพืนเมืองและจารีตราชประเพณีเขมรัฐตุงคบุรี ซึ่งพระยากางหลวงเขียนขึ้นใน จ.ศ. 1205 (พ.ศ. 2386) เป็นภาษาไทเขิน ระบุถึงบทบาทของพญามังรายต่อเมืองเชียงตุงว่า ใน จ.ศ. 591 (พ.ศ. 1772) พญามังรายทรงไล่ล่ากวางทองตัวหนึ่งมาจนถึงเมืองเชียงตุงซึ่งมีพวกลวะอยู่อาศัย ในปีถัดมาจึงทรงส่งขุนคงกับขุนลังมาตีเมืองแต่ไม่สำเร็จ อย่างไรก็ดี ปรากฏว่าใน จ.ศ. 605 (พ.ศ. 1786) พญามังรายทรงสามารถส่งขุนนางชื่อมังคุ่มมาปกครองเมืองเชียงตุงได้ มังคุ่มปกครองได้ 4 ปีก็ถึงแก่กรรม จึงทรงให้มังเคียนขึ้นปกครองแทนใน จ.ศ. 609 (พ.ศ. 1790) มังเคียนปกครองได้ 6 ปีก็ถึงแก่กรรม จากนั้นใน จ.ศ. 615 (พ.ศ. 1796) พญามังรายทรงให้ราชโอรสนามว่าเจ้าน้ำท่วมมาปกครองเมืองเชียงตุง เจ้าน้ำท่วมปกครองได้ 11 ปีก็ถึงแก่กรรม เมืองเชียงตุงมีผู้ขึ้นปกครองแทนต่อ ๆ มาจนใน จ.ศ. 704 (พ.ศ. 1885) เจ้าใสน่านขึ้นปกครอง ผ่านไป 18 ปี เจ้าใสน่านก็ถึงแก่กรรม และเมืองเชียงตุงก็ร้างไปยาวนาน เพราะ "เมืองถูกเสนียดจัญไร"
เอกสารอื่นจากเมืองเชียงตุงระบุศักราชและเนื้อหาที่ต่างออกไปว่า ปีที่พญามังรายทรงไล่ล่ากวางทอง คือ จ.ศ. 791 และเมื่อขุนคงกับขุนลังที่ทรงส่งมาตีเมืองทำการไม่สำเร็จแล้ว พญามังรายทรงให้มังคุมกับมังเคียน ชาวลัวะที่อาศัยอยู่กับพระองค์ มาตีเมืองเชียงตุง สองคนนี้ทำการสำเร็จ จึงทรงให้ทั้งสองปกครองเมืองเชียงตุง มังคุมปกครองได้ 17 ปีก็ถึงแก่กรรม มังคุมปกครองต่ออีก 7 ปีก็ถึงแก่กรรม จากนั้นพญามังรายทรงให้ราชโอรสนามว่าเจ้าน้ำท่วมมาปกครองต่อ เมืองเชียงตุงจึงกลายเป็น "ลูกช้างหางเมือง" (เมืองลูกหลวง) ของอาณาจักรล้านนา
กฎหมาย

มังรายศาสตร์ (บ้างเรียก วินิจฉัยมังราย) เป็นเอกสารที่ประมวลคำวินิจฉัยทางกฎหมายของพระมหากษัตริย์ ซึ่งรวมถึงพญามังราย ในรัชกาลพญามังราย มังรายศาสตร์มีเพียง 22 มาตรา ว่าด้วยการหนีศึก, ความชอบในสงคราม, หน้าที่ของไพร่ในการเข้าเวรทำงานหลวง 10 วัน กลับบ้านไปกสิกรรม 10 วัน สลับกันไป, และเรื่องที่ดิน ภายหลังมีการแก้ไขเพิ่มเติมจนยาวขึ้นอีก 10 เท่า
มังรายศาสตร์ฉบับเก่าแก่ที่สุดที่หลงเหลือในปัจจุบันมีเพียงฉบับเดียว คือ ฉบับที่พบ ณ วัดเสาไห้ คัดลอกเอาไว้เมื่อ พ.ศ. 2342 และต่อมา ราชบัณฑิตยสถานแปลเป็นภาษาไทยเมื่อ พ.ศ. 2514
พระราชวงศ์

พญามังรายมีพระราชบุตรเท่าใดไม่ปรากฏชัด แต่ปรากฏว่า พระราชบุตรพระองค์แรกมีพระนามว่า ขุนเครื่อง ทรงให้ไปครองเมืองเชียงราย แต่ภายหลังคิดขบถ จึงทรงให้คนไปลอบสังหาร
พระราชบุตรพระองค์ที่ 2 คือ ขุนคราม มีผลงานเป็นการตีนครเขลางค์ได้สำเร็จ จึงได้เฉลิมพระนามเป็น พญาไชยสงคราม ภายหลังได้สืบราชสมบัติต่อจากพญามังรายเป็นรัชกาลที่ 2 แห่งอาณาจักรล้านนา
พระราชบุตรพระองค์ที่ 3 คือ ขุนเครือ โปรดให้กินเมืองพร้าว แต่ต่อมาถูกพระองค์เนรเทศไปเมืองกองใต้ ชาวไทใหญ่จึงสร้างเมืองใหม่ให้ขุนเครือปกครองแทน
สวรรคต

พญามังรายสวรรคตเพราะทรงถูกฟ้าผ่ากลางเมืองเชียงใหม่ใน พ.ศ. 1854 รวมพระชนม์ 72 พรรษา พญาไชยสงคราม พระราชบุตรพระองค์ที่ 2 เสวยราชย์สืบต่อมา
พ้นรัชกาลพญามังรายแล้ว ราชวงศ์มังรายครอบครองอาณาจักรล้านนาเป็นเอกราชอยู่ระยะหนึ่ง โดยเคยขยายอาณาบริเวณมาครอบคลุมเมืองพะเยา, น่าน, ตาก, แพร่, สวรรคโลก, และสุโขทัยด้วย กระทั่ง พ.ศ. 2101 ถูกพม่าตีแตก แล้วก็กลายเป็นเมืองขึ้นพม่าบ้าง เป็นอิสระบ้าง และเป็นเมืองขึ้นกรุงศรีอยุธยาบ้าง สลับกันไปดังนี้เป็นเวลากว่า 200 ปี จนยอมเป็นเมืองขึ้นกรุงรัตนโกสินทร์ และถูกกลืนเข้าเป็นประเทศไทยในปัจจุบัน
ในวัฒนธรรมประชานิยม

ในเดือนสิงหาคม พ.ศ. 2012 มีผู้ตัดต่อภาพอนุสาวรีย์พญามังราย โดยนำสัญลักษณ์ "ชอบ" หรือ "ไลก์" (like) ของเฟซบุ๊กไปติดกับพระหัตถ์ แล้วลงเผยแพร่ทางเพจ "ไลค์ดะ" ในเฟซบุ๊ก โดยเรียกภาพนั้นว่า "พ่อขุนเม็งไลค์" มีบุคคลจำนวนหนึ่งไม่พอใจและพากันเข้าไปต่อว่า ในวันที่ 19 สิงหาคม พ.ศ. 2012 มงคล สิทธิหล่อ วัฒนธรรมจังหวัดเชียงราย แถลงว่า จะดำเนินคดีแก่เจ้าของเพจไลค์ดะ และในวันที่ 22 สิงหาคม พ.ศ. 2012 ชาวเชียงรายบางกลุ่มเดินขบวนแสดงความไม่พอใจต่อเพจไลก์ดะที่บริเวณพระบรมราชานุสาวรีย์พญามังรายในอำเภอเมืองเชียงราย ส่วนเพจไลค์ดะได้ปิดตัวลงก่อนหน้านั้นแล้ว
อนึ่ง ในช่วงการประชุมผู้นำด้านน้ำแห่งภูมิภาคเอเชีย-แปซิฟิก ครั้งที่ 2 (2nd Asia–Pacific Water Summit) หรือการประชุมน้ำโลก ครั้งที่ 2 ที่จังหวัดเชียงใหม่ ปลอดประสพ สุรัสวดี รัฐมนตรีว่าการกระทรวงวิทยาศาสตร์และเทคโนโลยี ถูกวิพากษ์วิจารณ์ที่แต่งกายเป็นพญามังรายด้วย "ชุดกษัตริย์ล้านนาโบราณ เปลือยท่อนบน โชว์พุงหลาม นุ่งผ้านุ่ง มีทับทรวงและมงกุฎ กำลังชี้นิ้วขึ้นฟ้าไปท้ารบเทวดาบนฟ้า"
สถานที่อันเนื่องมาจากพระนาม

ในจังหวัดเชียงราย
อำเภอพญาเม็งราย
ตำบลเม็งราย
สะพานเม็งราย
ค่ายเม็งรายมหาราช
โรงเรียนเม็งรายมหาราชวิทยาคม
วัดเม็งรายมหาราช
ในจังหวัดเชียงใหม่
วัดพระเจ้าเม็งราย
บรรณานุกรม

ชมรมฮักตั๋วเมือง สำนักส่งเสริมศิลปวัฒนธรรม มหาวิทยาลัยเชียงใหม่ (2020-12-28). "ที่มาของ "อนุสาวรีย์สามกษัตริย์" และ "ตำนานพญามังราย"". มติชนสุดสัปดาห์. กรุงเทพฯ: มติชน. สืบค้นเมื่อ 2021-02-05.
ทวี สว่างปัญญางกูร (1990). พงศาวดารเมืองเชียงตุง (PDF). ม.ป.ท.: ม.ป.พ.
ทิว วิชัยขัทคะ (n.d.). พญาเมงราย หรือ พ่อขุนเมงราย อย่างไรจึงจะถูกต้อง (PDF). เชียงใหม่: ทิพย์เนตรการพิมพ์.
บัณรส บัวคลี่ (2013-04-29). "ว่าด้วยปลอดประสพ รับบทพญามังราย". ผู้จัดการ. สืบค้นเมื่อ 2013-05-14.
ประชาไท (2012-08-19). "วธ.เชียงราย เผยเตรียมเอาผิดเพจ "ไลค์ดะ" ตัดต่อรูปพ่อขุน". ประชาไท. สืบค้นเมื่อ 2012-08-22.
ประสาร ธาราพรรค์ (n.d.). "9 มหาราช แห่งสยามประเทศ" (PDF). ศูนย์เอเชียศึกษา มหาวิทยาลัยมหาจุฬาลงกรณราชวิทยาลัย. กรุงเทพฯ: ศูนย์เอเชียศึกษา มหาวิทยาลัยมหาจุฬาลงกรณราชวิทยาลัย.
ประเสริฐ ณ นคร (2006). ประวัติศาสตร์เบ็ดเตล็ด. กรุงเทพฯ: มติชน. ISBN 9743236007.
ผู้จัดการออนไลน์ (2012-08-22). "คนรักรถเชียงราย รวมตัวเรียกร้องจัดการ "ไลค์ดะ" มือตัดต่อภาพ "พ่อขุนฯ"". ผู้จัดการ. คลังข้อมูลเก่าเก็บจากแหล่งเดิมเมื่อ 2012-11-01. สืบค้นเมื่อ 2012-08-22.
เพ็ญสุภา สุขคตะ ใจอินทร์ (2012-08-24). "750 ปี "พระญามังราย" หรือ "พ่อขุนเม็งราย"?". ประชาไท. กรุงเทพฯ: ประชาไท. สืบค้นเมื่อ 2021-02-05.
วิบูลย์ ลี้สุวรรณ (2016). "ศิลปะเชียงตุง". วารสารราชบัณฑิตยสภา. 41 (1).
สุจิตต์ วงษ์เทศ (2559-01-28). "พญามังราย ไม่ใช่พ่อขุนเม็งราย". มติชนออนไลน์. กรุงเทพฯ: มติชน. สืบค้นเมื่อ 2021-02-05.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พญามังราย
ซากโบราณสถานวัดกานโถม ในอำเภอสารภี จังหวัดเชียงใหม่ ปัจจุบัน
พระบรมราชานุสาวรีย์สามกษัตริย์ ที่ศาลาว่าการจังหวัดเชียงใหม่ ประกอบด้วย พ่อขุนรามคำแหง, พญางำเมือง, และพญามังราย ตามลำดับ
กู่พญามังราย วัดดอยงำเมือง เชื่อกันว่า เป็นที่บรรจุพระบรมอัฐิ
สัญลักษณ์ "ชอบ" ของเฟซบุ๊ก
ความบกพร่องของผนังกั้นหัวใจห้องล่าง

| ความบกพร่องของผนังกั้นหัวใจห้องล่าง (Ventricular septal defect) |
| --- | --- |
ภาพจากการบันทึกภาพหัวใจด้วยคลื่นเสียงความถี่สูงของหัวใจที่มีความบกพร่องของผนังกั้นหัวใจห้องล่างบริเวณตรงกลางของส่วนมัสคูลาร์ของผนังกั้นหัวใจ เทรซที่มุมล่างซ้ายของภาพแสดงให้เห็นการไหลของเลือดในหนึ่งรอบการเต้นของหัวใจ ตรงสีแดงเป็นช่วงเวลาที่รอบการเต้นของหัวใจนี้ถูกจับภาพ มีการใช้สีเพื่อแสดงให้เห็นความเร็วของการไหลของเลือด มีการไหลจากหัวใจห้องซ้ายล่าง (ทางขวาของภาพ) ไปยังหัวใจห้องขวาล่าง (ทางขวาของภาพ) ขนาดและตำแหน่งของความบกพร่องฯ เช่นนี้เป็นลักษณะที่พบทั่วไปในความบกพร่องของผนังกั้นหัวใจห้องล่างที่พบในทารกแรกเกิด
บัญชีจำแนกและลิงก์ไปภายนอก
ICD-10: Q21.0
ICD-9: 745.4
DiseasesDB: 13808
eMedicine: med/3517
MeSH: C14.240.400.560.540
Ventricular septal defect
ความบกพร่องของผนังกั้นหัวใจห้องล่าง (อังกฤษ: ventricular septal defect, VSD) เป็นความผิดปกติแต่กำเนิดของหัวใจ เป็นความบกพร่องที่เกิดกับผนังกั้นหัวใจห้องล่าง เกิดเป็นรูเชื่อมระหว่างหัวใจห้องซ้ายล่างกับหัวใจห้องขวาล่าง
ผนังกั้นหัวใจห้องล่างอาจแบ่งออกได้เป็นสองส่วนคือส่วนล่างที่ประกอบด้วยกล้ามเนื้อเป็นส่วนใหญ่ (muscular) และส่วนบนที่ประกอบด้วยเยื่อบางเป็นส่วนใหญ่ (membranous) ส่วนของผนังกั้นหัวใจห้องล่างทั้งสองส่วนนี้มีเซลล์กล้ามเนื้อหัวใจที่ทำหน้าที่นำสัญญาณไฟฟ้าอยู่เป็นปริมาณมากและทำหน้าที่สำคัญในการนำสัญญาณไฟฟ้าของหัวใจ ส่วนที่เป็นเยื่อบางเป็นส่วนที่เกิดความบกพร่องได้ที่สุดและพบบ่อยที่สุดในผู้ป่วยเด็กโตและผู้ใหญ่
Congenital VSDs are collectively the most common congenital heart defects.
แหล่งข้อมูลอื่น

Ventricular septal defect - Children's Hospital Boston เก็บถาวร 2012-02-17 ที่ เวย์แบ็กแมชชีน
Pediatric Heart Surgery เก็บถาวร 2010-01-16 ที่ เวย์แบ็กแมชชีน
Ventricular septal defect - American Heart Association
Ventricular septal defect - medlineplus.org
Ventricular Septal Defect information เก็บถาวร 2006-07-16 ที่ เวย์แบ็กแมชชีน จาก Seattle Children's Hospital Heart Center
Animation of ventricular septal defect เก็บถาวร 2010-12-13 ที่ เวย์แบ็กแมชชีน จาก AboutKidsHealth.ca
Perimembranous VSD - emedicine.com
Supracristal VSD - emedicine.com
Down's Heart Group Easy to understand diagram and explanation of VSD.
C.S. Mott Children's Hospital, Congenital Heart Center: Ventricular Septal Defect เก็บถาวร 2008-07-24 ที่ เวย์แบ็กแมชชีน at umich.edu
Ventricular Septal Defect Cove Point Foundation
มาจดา ราอัด

| มาจญ์ดะฮ์ เราะอัด |
| --- | --- |
ประสูติ: 05 กันยายน ค.ศ. 1942(1942-09-05) อาร์โบกา ประเทศสวีเดน มาร์กาเรธา อิงกา เอลีซาเบธ ลินด์
สวรรคต: 3 มกราคม ค.ศ. 2025(2025-01-03) (82 ปี) อัมมาน ประเทศจอร์แดน
ฝังพระศพ: 3 มกราคม ค.ศ. 2025 สุสานหลวง อัมมาน ประเทศจอร์แดน
คู่อภิเษก: เราะอัด บิน ซัยด์
พระราชบุตร:   ซัยด์  มิรอัด  ฟิรอส  ฟัยศ็อล  ฟัครุนนิซาอ์ 
ราชวงศ์: ฮาชิมียะฮ์
พระราชบิดา: สเวน กุสตาฟ ลินด์
พระราชมารดา: คาริน อิงกา บีร์กิตตา กุนเลาก์ เกรินวอลล์
เจ้าหญิงมาจญ์ดะฮ์ เราะอัด (อาหรับ: ماجدة رعد) พระนามเดิม มาร์กาเรธา อิงกา เอลิซาเบธ ลินด์ (สวีเดน: Margaretha Inga Elisabeth Lind; 5 กันยายน 2485 – 3 มกราคม 2568) เป็นธิดาของ สเวน กุสตาฟ ลินด์ และ คาริน โกลด์วอลล์ พระมารดาของพระองค์สืบเชื้อสายมาจาก พระเจ้าคาร์ลที่ 11 แห่งสวีเดน ผ่านทางราชวงศ์วาซา
เสกสมรส

มาร์กาเรธา อิงกา เอลิซาเบธ ลินด์ เข้าพิธีเสกสมรสกับ ราอัด บิน เซอิด เมื่อวันที่ 30 มิถุนายน 2506 งานเสกสมรสจัดขึ้นที่ อัมมาน รับพระราชทานพระอิสริยยศ เจ้าหญิงแห่งจอร์แดน มกุฎราชกุมารีแห่งอิรัก มีพระบุตรดังนี้
เซอิด บิน ราอัด
มิเรด บิน ราอัด
ฟิราส บิน ราอัด
ไฟซัล บิน ราอัด
นิสซา บินด์ ราอัด
ในปี 2513 พระสวามีของพระองค์ได้เป็นหัวหน้าราชวงศ์อิรัก และมีพระราชอิสริยยศไม่เป็นทางการคือ สมเด็จพระราชาธิบดีแห่งอิรัก พระองค์จึงมีพระราชอิสริยยศที่ สมเด็จพระราชินีแห่งอิรัก แต่พระราชอิสริยยศทั้ง 2 พระองค์เป็นเพียงการถวายพระเกียรติเท่านั้น พระอิสริยยศที่ทรงเป็นที่ยอมรับคือ เจ้าชาย/เจ้าหญิงแห่งจอร์แดน
การงาน

พระองค์ทรงงานในหลายเรื่องในฐานะพระราชวงศ์ชั้นสูงของทั้งอิรักและจอร์แดน โดยทรงดำรงตำแหน่งประธานของคณะกิจกรรมบำบัดและทำงานให้กับการดูแลผู้ป่วยทางระบบประสาท ในปี 2529-2539 ทั้งยังทรงทำหน้าที่เป็นประธานของสุภาพสตรีสแกนดิเนเวียแห่งอัมมาน ตั้งแต่ปี 2528-2530 ในเดือนธันวาคม 2554 พระองค์และพระสวามี ทรงเป็นผู้อุปถัมภ์สถานเอกอัครราชทูตยูเครนประจำจอร์แดนในงานการกุศลประจำปี คริสต์มาส มาซาซา และในปี 2558 ทรงดำรงตำแหน่งเป็นหัวหน้าแม่บ้านแห่งสแกนดิเนเวีย โดยทรงได้รับความไว้วางพระราชหฤทัยจากพระมหากษัตริย์ของ 3 ประเทศคือ
สมเด็จพระเจ้าเฟรเดอริกที่ 10 พระเจ้าแผ่นดินเดนมาร์ก
สมเด็จพระเจ้าคาร์ลที่ 16 พระเจ้าแผ่นดินสวีเดน
สมเด็จพระเจ้าฮารัลด์ที่ 5 พระเจ้าแผ่นดินนอร์เวย์
เจ้าหญิงมาจดา ราอัดแห่งจอร์แดน สิ้นพระชนม์เมื่อวันที่ 3 มกราคม พ.ศ. 2568 สิริพระชันษา 82 ปี
อนิสา นูกราฮา

| อนิสา นูกราฮา |
| --- | --- |
เกิด: อนิสา นูกราฮา 8 มิถุนายน พ.ศ. 2533 (34 ปี) กรุงเทพมหานคร, ประเทศไทย
ส่วนสูง: 175 เซนติเมตร
อาชีพ: นางแบบ, นักแสดง, ผู้ประกาศรายการ
ปีที่แสดง: 2555 – ปัจจุบัน
ผลงานเด่น: วรัญญา – ปีกมงกุฎ (2557)   รุจิกา – ดั่งสวรรค์สาป (2558)  หมอขวัญ – กาลครั้งหนึ่งในหัวใจ (2559)  อันดา – ยึดฟ้าหาพิกัดรัก (2560)  นิตยา – เพชรร้อยรัก (2561)  นลินี (โม) – ผู้บ่าวอินดี้ ยาหยีอินเตอร์ (2562)  กระเช้า – มธุรสโลกันตร์ (2562)  ปณิตา – พรหมพิศวาส (2563)  เมขลา – เจ้าสาวจำเลย (2565)  สาธิกา – บ่วงวิมาลา (2565)  คุณจันทร์ – เภตรานฤมิต (2566)
สังกัด: ช่อง 7 HD (2554 – ปัจจุบัน)
อนิสา นูกราฮา ชื่อเล่น สา เป็นนางแบบ , นักแสดงหญิง ลูกครึ่งไทย-อินโดนีเซีย และ ผู้ประกาศรายการโทรทัศน์ เข้าสู่วงการบันเทิงจากการเข้าประกวดและได้รับตำแหน่ง ไทยซุปเปอร์โมเดลคอนเทสต์ 2010 ผลงานการแสดงละครโทรทัศน์เรื่องแรก  กู้ภัยหัวใจแหวว ตามมาด้วย เจ้าสาวสลาตัน ได้รับรางวัล EFM AWARDS สาขาละครยอดนิยมประจำเดือนกุมภาพันธ์
ประวัติ

อนิสา นูกราฮา  เป็นลูกครึ่งไทย-อินโดนีเซีย เป็นบุตรสาวเพียงคนเดียวของบิดาชาวอินโดนีเซีย ชื่อ นายนูร นูกราฮา ทำงานอยู่สถานทูตอินโดนีเซียประจำประเทศไทย กับมารดาชาวไทย ชื่อ นางอังคณา หรั่งฉายา ทำงานเปิดร้านตัดชุดวิวาห์แถวบางลำพู  ครอบครัวนับถือศาสนาอิสลาม
จบการศึกษาชั้นมัธยมศึกษาจาก โรงเรียนสตรีวิทยา และ จบการศึกษาระดับปริญญาตรี จากคณะเทคโนโลยีสารสนเทศ หลักสูตรนานาชาติ มหาวิทยาลัยมหิดล หลังจากนั้นเข้ามาเซ็นสัญญาเป็นนักแสดงในสังกัดช่อง 7 HD ตั้งแต่ปี พ.ศ. 2554 - ปัจจุบัน
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7
| ปี | เรื่อง | บทบาท |
| --- | --- | --- |
| 2555 | กู้ภัยหัวใจแหวว | กะรัต |
| 2557 | เจ้าสาวสลาตัน | แววนิล |
| 2557 | พายุเทวดา | ปลาดุก |
| 2557 | ปีกมงกุฎ | วรัญญา |
| 2558 | ดั่งสวรรค์สาป | รุจิกา |
| 2558 | ตะพดโลกันตร์ | มะลิ |
| 2559 | เหยี่ยวรัตติกาล | อัยการเรวดี |
| 2559 | กาลครั้งหนึ่งในหัวใจ | หมอขวัญ |
| 2559 | บัลลังก์หงส์ | ดารารัตน์ (ดิว) |
| 2560 | โซ่เสน่หา | สุคนธ์ |
| 2560 | บาปบริสุทธิ์ LIVE | ฟ้าใส |
| 2560 | ยึดฟ้าหาพิกัดรัก | ร.ท.หญิงอันดา |
| 2561 | เพชรร้อยรัก | นิตยา |
| 2561 | นักสู้สะท้านฟ้า | แวว |
| 2561 | แม่สื่อปากร้าย ผู้ชายรสจัด | เจ๊สซี่ |
| 2562 | นางร้าย | ลัดดาวัลย์ (แลนด์นี่) |
| 2562 | ผู้บ่าวอินดี้ ยาหยีอินเตอร์ | นลินี (โม) |
| 2562 | สุภาพบุรุษจอมโจร   มธุรสโลกันตร์ | กระเช้า |
| 2563 | พรหมพิศวาส | ปนิตา |
| 2563 | จากศัตรูสู่หัวใจ | ทับทิม |
| 2563 | ล่าท้าชน | ร.ต.หญิง มีนา ใจพิพัฒน์ |
| 2565 | เขยบ้านไร่ สะใภ้ไฮโซ | แอนนี่ |
| 2565 | เจ้าสาวจำเลย | เมขลา (เมย์) |
| 2565 | บ่วงวิมาลา | สาธิกา / ผกา |
| 2566 | เภตรานฤมิต | จันทร์ |
| 2566 | พิภพมัจจุราช | มัสยา (รับเชิญ) |
| 2567 | แผนลวงบ่วงมารยา | เกวลิน |
| 2568 | ฟ้าพยับ | สมร |
| 2568 | เลดี้ทุ่งกระบือบาล | นุชนารถ |
ผลงาน > ภาพยนตร์

2562 คืนจันทร์แรม รับบท จันทร์แรม
ผลงาน > ละครสั้น

2555 ฟ้ามีตา ตอน ดาวมหาลัย รับบท แต้ว
2556 ฟ้ามีตา ตอน เมืองศิวิไล รับบท ไอซ์
2556 ฟ้ามีตา ตอน ของสะสม รับบท แคท
2557 ฟ้ามีตา ตอน พังเพราะเมีย รับบท เปิ้ล
2557 ฟ้ามีตา ตอน เพื่อนร่วมห้อง รับบท ขวัญ
2557 ฟ้ามีตา ตอน คนรวยง้อคน คนจนไม่ง้อใคร รับบท แป๋ว
2557 ฟ้ามีตา ตอน กลับบ้านเก่า รับบท เม่ย
2558 ฟ้ามีตา ตอน ลูกค้าคือพระเจ้า รับบท นิ้ม
2558 ฟ้ามีตา ตอน ขนมไมตรี รับบท ฟ้า
2559 ฟ้ามีตา ตอน ลูบคมลูกผู้ชาย รับบท ขวัญ
2560 ฟ้ามีตา ตอน อย่าแหย่เสือหลับ รับบท อิ่ม
2560 ฟ้ามีตา ตอน ต่ำตมก็เพราะใคร รับบท แพรว
2561 ฟ้ามีตา ตอน แสบลากไส้ รับบท เบลล์
2561 ฟ้ามีตา ตอน ผีเน่ากับโลงผุ รับบท เจน
2562 ฟ้ามีตา ตอน เมียเก็บ​ รับบท ลินดา
2563 ฟ้ามีตา ตอน เด็กในบ้าน รับบท มนทิรา
2566 พิภพมัจจุราช ตอน ออฟฟิศนรก
ผลงาน > มิวสิกวิดีโอ

เซรากาปอย Buddha Bless
ไม่มีใครก็มีเธอ ป๊อป ปองกูล
ผลงาน > ผลงานอื่น ๆ

ผู้ประกาศรายการโทรทัศน์ ทาง ช่อง 7HD
รางวัลที่ได้รับ

ปี 2553 รางวัลชนะเลิศจากเวทีการประกวดไทยซุปเปอร์โมเดลคอนเทสต์ 2010
รางวัลเมขลา ปี 2565 ได้รับรางวัลนักเเสดงสมทบหญิงยอดเยี่ยมจากละคร เจ้าสาวจำเลย
แหล่งข้อมูลอื่น

อนิสา นูกราฮา ที่เฟซบุ๊ก
อนิสา นูกราฮา ที่อินสตาแกรม
| ก่อนหน้า |  | อนิสา นูกราฮา |  | ถัดไป |
| --- | --- | --- | --- | --- |
| มณฑิรา เปี่ยมรัตนวงศ์ |  | ไทยซุปเปอร์โมเดลคอนเทสต์  (2010) |  | ปีย์วรา เรืองอร่าม |
ไพโรจน์ ไชยพร

| ไพโรจน์ ไชยพรม> ป.ช., ม.ว.ม. |
| --- | --- |


รัฐมนตรีช่วยว่าการกระทรวงพาณิชย์
ดำรงตำแหน่ง 21 มีนาคม พ.ศ. 2523 – 4 มีนาคม พ.ศ. 2524
ดำรงตำแหน่ง 7 พฤษภาคม พ.ศ. 2526 – 5 สิงหาคม พ.ศ. 2529
นายกรัฐมนตรี: พลเอกเปรม ติณสูลานนท์
 
ข้อมูลส่วนบุคคล
เกิด: 1 ตุลาคม พ.ศ. 2476 อำเภอเมืองสมุทรสงคราม จังหวัดสมุทรสงคราม
เสียชีวิต: 31 พฤษภาคม พ.ศ. 2544 (67 ปี) โรงพยาบาลบำรุงราษฎร์ กรุงเทพมหานคร
พรรคการเมือง: กิจสังคม (2525–2544)

ไพโรจน์ ไชยพร (1 ตุลาคม พ.ศ. 2476 – 31 พฤษภาคม พ.ศ. 2544) อดีตรัฐมนตรีช่วยว่าการกระทรวงพาณิชย์ และอดีตสมาชิกสภาผู้แทนราษฎรจังหวัดสมุทรสงคราม 2 สมัย
ประวัติ

นายไพโรจน์ ไชยพร เกิดเมื่อวันที่ 1 ตุลาคม พ.ศ. 2476 ที่ตำบลแม่กลอง อำเภอเมืองสมุทรสงคราม จังหวัดสมุทรสงคราม เป็นบุตรของนายเสรี กับ นางพรหม ไชยพร สำเร็จการศึกษาระดับมัธยมศึกษาจากวชิราวุธวิทยาลัย ระดับปริญญาตรี บริหารธุรกิจบัณฑิต จาก มหาวิทยาลัยโคโลราโด โบลเดอร์ ประเทศสหรัฐอเมริกา
ไพโรจน์ ไชยพร ถึงแก่อนิจกรรม ด้วยโรคมะเร็งในเม็ดโลหิตขาว ณ โรงพยาบาลบำรุงราษฎร์ เมื่อวันที่ 31 พฤษภาคม พ.ศ. 2544 สิริอายุรวม 67 ปี
วันที่ 12 กันยายน พ.ศ. 2544 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชทานเพลิงศพ ณ วัดธาตุทอง
การทำงาน

ไพโรจน์ เริ่มทำงานครั้งแรกโดยเข้ารับราชการที่กรมบัญชีกลาง พ.ศ. 2500 หลังจากที่บิดาเสียชีวิตเมื่อ พ.ศ. 2501 จึงลาออกจากราชการมาร่วมกับ ไพเราะ พูลเกษ พี่สาวผู้บริหารกิจการของบิดา และขยายกิจการออกไปจนกลุ่มบริษัท ไทยเสรีฯ
ต่อมา พ.ศ. 2506 ได้เป็นประธานกรรมการบริษัทไทยเสรีห้องเย็น และอีกหลายๆ บริษัทในเครือในเวลาต่อมา
พ.ศ. 2522-2523 ยังได้เข้าทำธุรกิจการเงินโดยเป็นกรรมการผู้จัดการบริษัทเงินทุนหลักทรัพย์ตะวันออกไฟแนนซ์ รวมทั้งยังเข้าลงทุนในธุรกิจหนังสือพิมพ์ โดยเป็นประธานบริษัท เดอะ เนชั่น จำกัด
งานการเมือง

ไพโรจน์ ได้รับเลือกตั้งเป็นสมาชิกสภาผู้แทนราษฎรจังหวัดสมุทรสงคราม ในการเลือกตั้ง พ.ศ. 2526 และได้รับเลือกติดต่อกัน จนถึง พ.ศ. 2529 รวม 2 สมัย
ไพโรจน์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงพาณิชย์ 2 สมัย เมื่อ พ.ศ. 2523 และ พ.ศ. 2526 ในรัฐบาลพลเอกเปรม ติณสูลานนท์
งานการเมือง > สมาชิกสภาผู้แทนราษฎร

ไพโรจน์ ไชยพร ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดสมุทรสงคราม สังกัดพรรคกิจสังคม
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดสมุทรสงคราม สังกัดพรรคกิจสังคม
เครื่องราชอิสริยาภรณ์

พ.ศ. 2527 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2526 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
โคนัน

โคนัน สามารถหมายถึง
บุคคล

โคนัน เกรย์ นักร้อง นักแต่งเพลง และยูทูบเบอร์ชาวอเมริกัน-ไอริช-ญี่ปุ่น
โคแนน โอไบรอัน ผู้ดำเนินรายการโทรทัศน์ชาวอเมริกัน
อาร์เธอร์ โคนัน ดอยล์ นักเขียนผู้แต่งเรื่องเชอร์ล็อก โฮมส์
โทรทัศน์

ยอดนักสืบจิ๋วโคนัน (名探偵コナン, Detective Conan) การ์ตูนญี่ปุ่น เนื้อเรื่องเกี่ยวกับนักสืบ
โคนันเจ้าหนูล้ำยุค (未来少年コナン, Future Boy Conan) การ์ตูนญี่ปุ่น ผลงานของฮายาโอะ มิยาซากิ
โคแนน (ทอล์กโชว์) รายการทอล์กโชว์อเมริกัน จัดตั้งโดยโคแนน โอไบรอัน
โคแนนแอนด์เดอะยังวอร์ริเออร์ การ์ตูนทีวีแอนิเมชันอเมริกันในปี พ.ศ. 2537
ภาพยนตร์

โคแนน ยอดคนแดนเถื่อน ภาพยนตร์ในปี พ.ศ. 2525
โคแนน ถล่มวิหารเทพเจ้า ภาพยนตร์ในปี พ.ศ. 2527
โคแนน นักรบเถื่อน ภาพยนตร์ในปี พ.ศ. 2554
วิดีโอเกม

โคแนนเอกไซลส์ วิดีโอเกมเอาชีวิตรอดในปี พ.ศ. 2561
ตัวละคร

โคนัน ตัวละครเอกในเรื่องโคนันเจ้าหนูล้ำยุค
โคนัน (นินจาคาถาโอ้โฮเฮะ) ตัวละครในการ์ตูนนินจาคาถาโอ้โฮเฮะ
โคแนน เดอะบาร์บาเรียน ตัวละครในหนังสือของโรเบิร์ต อี. ฮาเวิร์ด เคยนำมาสร้างภาพยนตร์โคแนน ยอดคนแดนเถื่อน นำแสดงโดยอาร์โนลด์ ชวาร์เซเน็กเกอร์
โคแนน เดอะไลแบรเรียน ตัวละครในวรรณกรรมล้อโคแนน เดอะบาร์บาเรียนของโรเบิร์ต อี. ฮาเวิร์ด ที่ปรากฏในสื่อต่างๆมากมาย
โคแนน อันโตนิโอ มอตติ ตัวละครในสตาร์ วอร์ส
เอโดงาวะ โคนัน นามแฝงของคุโด้ ชินอิจิ ตัวละครเอกในเรื่องยอดนักสืบจิ๋วโคนัน
กัปตันโกน็อง ตัวละครเอกในภาพยนตร์กัปตันโกน็อง
สถานที่

โคนัง (จังหวัดโคจิ) (ญี่ปุ่น: 香南市; โรมาจิ: Kōnan-shi) นครในจังหวัดโคจิ
โคนัง (จังหวัดชิงะ) (ญี่ปุ่น: 湖南市; โรมาจิ: Konan-shi) นครในจังหวัดชิงะ
โคนัง (จังหวัดไอจิ) (ญี่ปุ่น: 江南市; โรมาจิ: Kōnan-shi) นครในจังหวัดไอจิ
โคนัง (โตเกียว) (ญี่ปุ่น: 港南; โรมาจิ: Kōnan) ย่านในเขตมินาโตะ โตเกียว
เขตโคนัง (นีงาตะ) (ญี่ปุ่น: 江南区; โรมาจิ: Kōnan-ku) เขตในนครนีงาตะ จังหวัดนีงาตะ
เขตโคนัง (โยโกฮามะ) (ญี่ปุ่น: 港南区; โรมาจิ: Kōnan-ku) เขตในนครโยโกฮามะ จังหวัดคานางาวะ
มหาวิทยาลัยโคนัง (ญี่ปุ่น: 甲南大学; โรมาจิ: Kōnan Daigaku) มหาวิทยาลัยที่ตั้งอยู่ในนครโคเบะ จังหวัดเฮียวโงะ
ท่าอากาศยานทตโตริเนินทรายโคนัน (ญี่ปุ่น: 鳥取砂丘コナン空港; โรมาจิ: Tottori Sakyū Konan Kūkō) ท่าอากาศยานที่ให้บริการในเมืองทตโตริ จังหวัดทตโตริ
การใช้งานอื่น

โกน็อง (จังหวัดลัวเรแชร์)
โคนัน (วงดนตรี)
โคแนน (สุนัข)
โคแนน (สุนัขของฆาบิเอร์ มิเลย์)
พระวรวงศ์เธอ กรมหมื่นพิทยลาภพฤฒิยากร

| พระวรวงศ์เธอ พระองค์เจ้าธานีนิวัต |
| --- | --- |
กรมหมื่นพิทยลาภพฤฒิยากร
พระรูปพระวรวงศ์เธอ กรมหมื่นพิทยลาภพฤฒิยากร
ผู้สำเร็จราชการแทนพระองค์
ดำรงตำแหน่ง: 12 มีนาคม พ.ศ. 2494 – 19 ธันวาคม พ.ศ. 2495 27 พฤษภาคม – 6 มิถุนายน พ.ศ. 2506 9 – 14 กรกฎาคม พ.ศ. 2506
แต่งตั้งโดย: พระบาทสมเด็จพระมหาภูมิพลอดุลยเดชมหาราช บรมนาถบพิตร
ประธานองคมนตรี
ดำรงตำแหน่ง: 18 มิถุนายน พ.ศ. 2492 – 25 มีนาคม พ.ศ. 2493
แต่งตั้งโดย: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: สถาปนาตำแหน่ง
ถัดไป: สมเด็จพระเจ้าบรมวงศ์เธอ กรมพระยาชัยนาทนเรนทร
ดำรงตำแหน่ง: 8 เมษายน พ.ศ. 2495 – 27 พฤษภาคม พ.ศ. 2506
แต่งตั้งโดย: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: พระวรวงศ์เธอ พระองค์เจ้าอลงกฎ
ถัดไป: เจ้าพระยาศรีธรรมาธิเบศ (จิตร ณ สงขลา)
ดำรงตำแหน่ง: 8 มิถุนายน พ.ศ. 2506 – 9 กรกฎาคม พ.ศ. 2506 14 กรกฎาคม พ.ศ. 2506 – 8 กันยายน พ.ศ. 2517
แต่งตั้งโดย: พระบาทสมเด็จพระมหาภูมิพลอดุลยเดชมหาราช บรมนาถบพิตร
ก่อนหน้า: เจ้าพระยาศรีธรรมาธิเบศ
ถัดไป: หม่อมหลวงเดช สนิทวงศ์
เสนาบดีกระทรวงธรรมการ
ดำรงตำแหน่ง: 3 สิงหาคม พ.ศ. 2469 – 29 มิถุนายน พ.ศ. 2475
รัชสมัย: พระบาทสมเด็จพระปกเกล้าเจ้าอยู่หัว
ก่อนหน้า: เจ้าพระยาธรรมศักดิ์มนตรี
ถัดไป: เจ้าพระยาธรรมศักดิ์มนตรี

ประสูติ: 7 พฤศจิกายน พ.ศ. 2428 เมืองพระนคร ประเทศสยาม
สิ้นพระชนม์: 8 กันยายน พ.ศ. 2517 (88 ปี) กรุงเทพมหานคร ประเทศไทย
หม่อม: หม่อมประยูร โสณกุล ณ อยุธยา (สกุลเดิม สุขุม)
บุตร: 3 คน  รายชื่อ หม่อมราชวงศ์นิวัตวาร ณ ป้อมเพชร หม่อมราชวงศ์ปาณฑิตย์ โสณกุล หม่อมราชวงศ์สุพิชชา โสณกุล 
ราชวงศ์: จักรี
ราชสกุล: โสณกุล
พระบิดา: พระเจ้าบรมวงศ์เธอ กรมขุนพิทยลาภพฤฒิธาดา
พระมารดา: หม่อมเอม โสณกุล ณ อยุธยา
ลายพระอภิไธย: 
กรมหมื่นพิทยลาภฯ ระหว่างเป็นประธานในพิธีเปิดอาคารเรียนใหม่ของโรงเรียนอัสสัมชัญ
มหาอำมาตย์เอก พระวรวงศ์เธอ กรมหมื่นพิทยลาภพฤฒิยากร มีพระนามเดิมว่า หม่อมเจ้าธานีนิวัต (7 พฤศจิกายน พ.ศ. 2428 – 8 กันยายน พ.ศ. 2517) เป็นอดีตเสนาบดีกระทรวงธรรมการ อดีตประธานองคมนตรี และอดีตผู้สำเร็จราชการแทนพระองค์
พระเกียรติยศ > พระอิสริยยศ

หม่อมเจ้าธานีนิวัต โสณกุล
(7 พฤศจิกายน พ.ศ. 2428 - 11 พฤศจิกายน พ.ศ. 2465)
พระวรวงศ์เธอ พระองค์เจ้าธานีนิวัต
(11 พฤศจิกายน พ.ศ. 2465 - 8 พฤษภาคม พ.ศ. 2493)
พระวรวงศ์เธอ กรมหมื่นพิทยลาภพฤฒิยากร
(8 พฤษภาคม พ.ศ. 2493 - 8 กันยายน พ.ศ. 2517)
| ธรรมเนียมพระยศของ พระวรวงศ์เธอ กรมหมื่นพิทยลาภพฤฒิยากร |
| --- | --- |
ตราประจำพระองค์
การทูล: ฝ่าพระบาท
การแทนตน: เกล้ากระหม่อม/เกล้ากระหม่อมฉัน
การขานรับ: เกล้ากระหม่อม/เพคะ
พระยศ > พระยศพลเรือน

มหาอำมาตย์เอก
อำมาตย์โท
พระยศ > พระยศกระทรวงวัง

– เสวกโท
28 ธันวาคม 2456 – เสวกเอก
มหาเสวกตรี
มหาเสวกโท